สวนที่ 2

ปัจจัยความเสี่ยง

บริษัทให้ความสำคัญต่อการจัดการความเสี่ยงซึ่งมีผลต่อการดำเนินงาน
ทั้งปัจจัยความเสี่ยงจากภายนอกบริษัท และจากภายในบริษัท
โดยบริษัทมีวิธีการลดความเสี่ยงจากปัจจัยต่างๆ ดังนี้

ธุรกิจสื่อดิจิตอลและการสื่อสาร

ความเสี่ยงจากลักษณะเฉพาะของธุรกิจ

บริษัทดําเนินธุรกิจบริการเสริมสําหรับผูใชโทรศัพทเคลื่อนที่ซึ่งจัดเปนธุรกิจที่มีการแขงขันสูง
เนื่องจากเปนธุรกิจที่มีอุปสรรคในการเขาสูธุรกิจของคูแขงรายใหมจัดอยูในเกณฑคอนขางต่ำทําใหจํานวนผูประกอบการในธุรกิจนี้มีการเปลี่ยนแปลงอยูตลอดเวลา
และจากการที่ธุรกิจเกี่ยวของกับโทรศัพทเคลื่อนที่ที่มีเปลี่ยนแปลงของเทคโนโลยีอยูตลอดเวลา
ในขณะเดียวกันพฤติกรรมการใชบริการเสริมของผูใชโทรศัพทเคลื่อนที่ก็มีการเปลี่ยนแปลงอยางตอเนื่องตามเทคโนโลยีและความนิยมที่เปลี่ยนแปลงไป
สงผลใหผูประกอบการตองทําการศึกษาการเปลี่ยนแปลงดังกลาวเพื่อตอบสนองความตองการของผูใชบริการอยางตอเนื่อง
ทําใหผูประกอบการตองพึ่งพิงบุคลากรในการดําเนินงานที่เกี่ยวกับเทคโนโลยีและการพัฒนาผลิตภัณฑคอนขางสูง
ในกรณีที่บุคลากรดังกลาวเปลี่ยนหรือยายงานและบริษัทไมสามารถหาพนักงานมาทดแทนภายในระยะเวลาอันสั้นอาจสงผลกระทบตอการดําเนินงานของบริษัทได
และจากการที่ธุรกิจประเภทนี้ไมมีความจําเปนตองลงทุนในสินทรัพยถาวรมากนัก
ทําใหบริษัทมีสินทรัพยรวมคอนขางต่ำ

บริษัทมีความพยายามในการลดความเสี่ยงที่อาจเกิดขึ้นจากลักษณะการดําเนินธุรกิจ
โดยบริษัทพยายามสรางความไดเปรียบในการแขงขันในธุรกิจโดยเนนการสรางชื่อและตราสินคาของบริษัทใหเปนที่รูจักในกลุมผูใชโทรศัพทเคลื่อนที่อยางตอเนื่อง
ติดตามการเปลี่ยนแปลงเทคโนโลยีและพฤติกรรมการใชบริการเสริมของผูใชโทรศัพทเคลื่อนที่อยางใกลชิด
เพื่อใหสามารถออกแบบและพัฒนาผลิตภัณฑและบริการใหมๆ
ที่มีความทันสมัยและสอดคลองกับเทคโนโลยีที่เปลี่ยนแปลงไป
ทําใหสามารถตอบสนองความตองการของผูใชโทรศัพทเคลื่อนที่
สงผลใหลูกคาที่ใชบริการของบริษัทเกิดความประทับใจและมีแนวโนมที่จะใชบริการของบริษัทอยางสม่ำเสมอและตอเนื่อง
นอกจากนี้บริษัทไดมีการจัดทําคูมือการปฏิบัติงานสําหรับตําแหนงสําคัญ
โดยคูมือดังกลาวจะมีรายละเอียดของหลักการทํางานและวิธีการปฏิบัติงานในแตละขั้นตอน
ทําใหบริษัทสามารถถายทอดความรูและวิธีการปฏิบัติงานไดตลอดเวลา
ประกอบกับบริษัทใหความสําคัญในการกําหนดคาตอบแทนที่เหมาะสมตามประสบการณและความสามารถของแตละบุคคลากร
เพื่อสรางแรงจูงใจในการทํางานรวมกับบริษัท
และบริษัทเนนการเสริมสรางความสัมพันธอันดีระหวางบริษัทและบุคลากรภายในองคกรในแตละระดับอีกดวย

ความเสี่ยงจากการเปลี่ยนแปลงของเทคโนโลยี

บริษัทมีความเสี่ยงจากการเปลี่ยนแปลงของเทคโนโลยีที่เกิดขึ้นในอนาคต
เนื่องจากลักษณะธุรกิจของบริษัทเป็นธุรกิจบริการที่เกี่ยวข้องกับเทคโนโลยีสารสนเทศและการสื่อสารเป็นหลัก
ซึ่งมีการเปลี่ยนแปลงเทคโนโลยีอย่างรวดเร็วตลอดเวลา
โดยการเปลี่ยนแปลงดังกล่าวมีส่วนทำให้ผู้ผลิตโทรศัพท์เคลื่อนที่พัฒนาให้โทรศัพท์เคลื่อนที่สามารถแสดงผลข้อมูลที่มีความละเอียดและซับซ้อนได้มากขึ้นซึ่งอาจส่งผลทำให้การให้บริการเสริมที่มีอยู่เดิมของบริษัทบางตัวอาจเสื่อมความนิยมหรือไม่สามารถให้บริการได้
เช่น
การพัฒนาขีดความสามารถให้โทรศัพท์เคลื่อนที่สามารถรับส่งรูปภาพและเสียงเพลงจากคอมพิวเตอร์เข้าสู่โทรศัพท์เคลื่อนที่โดยตรงได้ง่ายขึ้น
ทำให้ผู้ใช้โทรศัพท์เคลื่อนที่บางรายที่มีพื้นฐานด้านคอมพิวเตอร์บ้างอาจดำเนินการสร้างรูปภาพหรือเสียงเพลงและส่งเข้าโทรศัพท์เคลื่อนที่เอง
จึงมีความเป็นไปได้ที่จำนวนครั้งที่ลูกค้าใช้บริการเสริมสำหรับผู้ใช้โทรศัพท์เคลื่อนที่บางอย่างของบริษัทอาจมีอัตราลดลงในอนาคต
การเปลี่ยนแปลงของเทคโนโลยีที่รวดเร็วยังส่งผลให้บริษัทมีความจำเป็นต้องลงทุนซื้อโปรแกรมคอมพิวเตอร์ใหม่ๆ
เพิ่มเติม และจัดฝึกอบรมความรู้ให้กับพนักงานที่เกี่ยวข้องอย่างต่อเนื่อง
เพื่อให้สามารถพัฒนาสินค้าและรูปแบบการให้บริการที่สอดคล้องกับการเปลี่ยนแปลงของเทคโนโลยีที่เกิดขึ้นใหม่

ความเสี่ยงจากการเปลี่ยนแปลงพฤติกรรมการใช้บริการของผู้ใช้โทรศัพท์เคลื่อนที่

การให้บริการเสริมสำหรับผู้ใช้โทรศัพท์เคลื่อนที่จัดเป็นเพียงบริการที่ช่วยเสริมให้ผู้ใช้โทรศัพท์เคลื่อนที่ได้รับข้อมูล
ข่าวสาร และสาระความบันเทิงในรูปแบบต่างๆ
โดยตรงผ่านเครื่องโทรศัพท์เคลื่อนที่ของผู้ใช้โทรศัพท์เคลื่อนที่แต่ละรายเท่านั้น
แต่มิใช่บริการหลักที่ใช้ในการติดต่อสื่อสารกับบุคคลอื่น
แม้ว่าในปัจจุบันบริการเสริมสำหรับผู้ใช้โทรศัพท์เคลื่อนที่เป็นที่นิยมอย่างแพร่หลาย
แต่ความนิยมในการใช้บริการเสริมของผู้ใช้โทรศัพท์เคลื่อนที่ดังกล่าวอาจเปลี่ยนแปลงได้ตลอดเวลา
ดังนั้น บริษัทจึงมีความเสี่ยงจากการเปลี่ยนแปลงพฤติกรรมการใช้บริการของผู้ใช้โทรศัพท์เคลื่อนที่
ทั้งที่เกิดจากการเสื่อมความนิยมในการใช้บริการเสริมสำหรับโทรศัพท์เคลื่อนที่
และความต้องการข้อมูลบริการเสริมในลักษณะอื่นที่บริษัทยังไม่มีให้บริการ
ทำให้บริษัทมีความจำเป็นต้องติดตามการเปลี่ยนแปลงพฤติกรรมการใช้บริการเสริมของผู้ใช้โทรศัพท์เคลื่อนที่และพัฒนาข้อมูลบริการเสริมใหม่ๆ
อย่างต่อเนื่อง ให้สอดคล้องกับพฤติกรรมและความต้องการที่เปลี่ยนแปลงไปอย่างต่อเนื่อง
เพื่อรักษาฐานลูกค้าและและสร้างรายได้จากบริการเสริมสำหรับโทรศัพท์เคลื่อนที่
โดยหากบริษัทไม่สามารถพัฒนาข้อมูลบริการเสริมใหม่ๆ
ให้สอดคล้องกับพฤติกรรมและความต้องการที่เปลี่ยนแปลงไปอย่างต่อเนื่องก็อาจส่งผลทำให้รายได้จากการบริการเสริมสำหรับโทรศัพท์เคลื่อนที่ซึ่งถือเป็นรายได้หลักของบริษัทลดลงอย่างมีนัยสำคัญได้
อย่างไรก็ตาม
บริษัทตระหนักถึงความเสี่ยงจากการเปลี่ยนแปลงพฤติกรรมการใช้บริการของผู้ใช้โทรศัพท์เคลื่อนที่
และเข้าใจว่าผู้ให้บริการเสริมจำเป็นต้องพัฒนาสินค้าและบริการให้มีความทันสมัยและเป็นที่ยอมรับของผู้ใช้โทรศัพท์เคลื่อนที่อยู่ตลอดเวลา
บริษัทจึงได้มีการติดตามพฤติกรรมการใช้บริการเสริมของผู้ใช้โทรศัพท์เคลื่อนที่อย่างใกล้ชิด
ที่ผ่านมาบริษัทมีการพัฒนาระบบฐานข้อมูลภายในบริษัทเพื่อบันทึกรายละเอียดการให้บริการเสริมสำหรับผู้ใช้โทรศัพท์เคลื่อนที่แต่ละครั้ง
บริษัทจึงสามารถนำข้อมูลสถิติมาวิเคราะห์รูปแบบการให้บริการเสริมและลักษณะข้อมูลบริการเสริมที่เป็นที่นิยมและไม่เป็นที่นิยมในกลุ่มผู้ใช้โทรศัพท์เคลื่อนที่
ทำให้บริษัทสามารถรับรู้ถึงการเปลี่ยนแปลงพฤติกรรมการใช้บริการเสริมของผู้ใช้โทรศัพท์เคลื่อนที่และปรับปรุงรูปแบบการให้บริการเสริมและข้อมูลบริการเสริมให้เป็นที่ต้องการของผู้ใช้โทรศัพท์เคลื่อนที่อีกครั้งก่อนที่การเปลี่ยนแปลงพฤติกรรมการใช้บริการเสริมของผู้ใช้โทรศัพท์เคลื่อนที่จะส่งผลกระทบกับรายได้การให้บริการเสริมอย่างมีนัยสำคัญ

ความเสี่ยงจากการพึ่งพิงผู้ให้บริการโทรศัพท์เคลื่อนที่

บริษัทมีความเสี่ยงจากการพึ่งพิงบริษัท แอดวานซ์อินโฟเซอร์วิส จำกัด (มหาชน) AIS
ในฐานะที่เป็นผู้ให้บริการโทรศัพท์เคลื่อนที่ในระบบ GSM 900 ซึ่งบริษัทให้บริการเสริมในระบบ GSM
900 ของ AIS เป็นส่วนใหญ่ โดยบริษัทจะต้องแบ่งรายได้บริการเสริมในส่วนที่ AIS
ได้ให้บริการส่งข้อมูลของบริษัทไปยังผู้ใช้โทรศัพท์เคลื่อนที่ได้สำเร็จและสามารถเก็บค่าบริการได้ให้กับ
AIS ตามสัดส่วนที่มีการระบุไว้ในสัญญาการให้บริการเสริมระหว่างบริษัท และ AIS
เพื่อทำหน้าที่เรียกเก็บเงินจากลูกค้าที่ใช้บริการเสริม และเป็นค่าท่อส่งข้อมูล (Transport
Charge) ผ่านเครือข่าย ซึ่งที่ผ่านมาปัญหาในเรื่องการเก็บเงินจากลูกค้าที่ใช้บริการเสริมมีไม่มาก
เนื่องจากการให้บริการเสริมแก่ผู้ใช้โทรศัพท์เคลื่อนที่ในระบบ Prepaid
ได้ตรวจสอบยอดเงินคงเหลือของผู้ใช้โทรศัพท์เคลื่อนที่ก่อนให้บริการและหักเงินค่าบริการเสริมทันทีที่ให้บริการ
ส่วนในระบบ Postpaid บริษัทจะให้บริการเสริมกับผู้ใช้โทรศัพท์เคลื่อนที่ก่อน และ AIS
จะเรียกเก็บเงินค่าบริการเสริมรวมกับค่าบริการในแต่ละเดือน บริษัทจึงอาจมีความเสี่ยงจากการที่
AIS ไม่สามารถเรียกเก็บเงินค่าบริการเสริมจากผู้ใช้โทรศัพท์เคลื่อนที่ในระบบ Postpaid
ที่ใช้บริการเสริมได้ สำหรับสัญญาการให้บริการ ระหว่างบริษัท กับ AIS
กำหนดให้มีการต่ออายุสัญญาอัตโนมัติทุกปี
ถ้าคู่สัญญาฝ่ายหนึ่งฝ่ายใดไม่แจ้งยกเลิกสัญญาเป็นลายลักษณ์อักษร

บริษัทพยายามลดความเสี่ยงจากการพึ่งพิง AIS
โดยได้ขยายฐานผู้ใช้บริการเสริมไปยังผู้ใช้โทรศัพท์เคลื่อนที่ในระบบอื่นๆ ประกอบ ระบบ GSM
1800 ของ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) DTAC และระบบ GSM 1800
ของบริษัท ทีเอ ออเร้นจ์ จำกัด Orange
ในขณะเดียวกันบริษัทยังให้ความสำคัญกับการพัฒนารูปแบบการให้บริการเสริมสำหรับผู้ใช้โทรศัพท์เคลื่อนที่
โดยนำเอาข้อมูลจากระบบฐานข้อมูลภายในของบริษัทที่มีการบันทึกรายละเอียดการให้บริการเสริมกับผู้ใช้โทรศัพท์เคลื่อนที่ในแต่ละครั้งมาวิเคราะห์พฤติกรรมการใช้บริการเสริมของผู้ใช้โทรศัพท์เคลื่อนที่
และนำไปสู่การพัฒนาข้อมูลบริการเสริมที่ตรงกับความต้องการของผู้ใช้โทรศัพท์เคลื่อนที่ได้
ส่งผลให้บริการเสริมของบริษัทได้รับความนิยมจากผู้ใช้โทรศัพท์เคลื่อนที่อย่างแพร่หลาย
ทำให้ผู้ให้บริการโทรศัพท์เคลื่อนที่แต่ละรายได้รับประโยชน์จากการให้บริการเสริมร่วมกับบริษัท
ทั้งจากส่วนแบ่งรายได้บริการเสริม ค่าท่อส่งข้อมูล
รวมถึงบริการเสริมดังกล่าวช่วยเสริมให้ผู้ให้บริการโทรศัพท์เคลื่อนที่สามารถให้บริการที่หลากหลายกับผู้ใช้โทรศัพท์เคลื่อนที่ในระบบของตนเอง

ความเสี่ยงจากต้นทุนขายที่เพิ่มขึ้นเนื่องจากเจ้าของสิทธิ์คิดค่าเช่าใช้สิทธิ์เพิ่ม

การที่บริษัทเป็นผู้ให้บริการเสริมสำหรับผู้ใช้โทรศัพท์เคลื่อนที่ที่ไม่มีข้อมูลเป็นของตนเองและต้องไปเช่าใช้สิทธิ์ข้อมูลจากเจ้าของสิทธิ์อาจทำให้บริษัทมีความเสี่ยงจากต้นทุนขายที่เพิ่มขึ้น
เนื่องจากเจ้าของสิทธิ์คิดค่าเช่าใช้สิทธิ์เพิ่มได้
บริษัทจึงอาจต้องแบกรับภาระต้นทุนบริการที่เพิ่มขึ้นและเป็นผลให้ศักยภาพในการแข่งขันของบริษัทลดลง
บริษัทจำเป็นต้องแบ่งรายได้จากการให้บริการเสริมสำหรับผู้ใช้โทรศัพท์เคลื่อนที่ให้กับเจ้าของสิทธิ์
เพื่อเป็นค่าเช่าใช้สิทธิ์ในการนำข้อมูลของเจ้าของสิทธิ์นั้นๆ
มาพัฒนาและให้บริการกับผู้ใช้โทรศัพท์เคลื่อนที่
จึงเป็นผลให้บริษัทมีกำไรจากการให้บริการข้อมูลบริการเสริมที่พัฒนาจากข้อมูลที่ผู้อื่นเป็นเจ้าของสิทธิ์น้อยกว่ากำไรจากการให้บริการข้อมูลบริการเสริมที่บริษัทเป็นผู้พัฒนาขึ้นเอง
ทั้งนี้
บริษัทจะแบ่งรายได้จากการให้บริการเสริมสำหรับผู้ใช้โทรศัพท์เคลื่อนที่ให้กับเจ้าของสิทธิ์ก็ต่อเมื่อลูกค้าดาวน์โหลดข้อมูลบริการเสริมที่พัฒนาจากข้อมูลของเจ้าของสิทธิ์นั้นๆ
เท่านั้น

ความเสี่ยงจากภาวะการแข่งขันสูง

ธุรกิจบริการด้านเทคโนโลยีสารสนเทศเป็นธุรกิจที่มีอุปสรรคในการเข้าสู่ธุรกิจของคู่แข่งรายใหม่
(Barrier of Entry) ค่อนข้างต่ำ ทำให้มีผู้ประกอบการเป็นจำนวนมากเข้ามาในธุรกิจนี้
ปัจจุบันผู้ประกอบการที่เกี่ยวข้องกับเทคโนโลยีสารสนเทศในด้านอื่นๆ ผู้ให้บริการโทรศัพท์เคลื่อนที่
บริษัทเจ้าของสิทธิ์ข้อมูลประเภทต่างๆ ไม่ว่าจะเป็นเจ้าของค่ายเพลง เจ้าของค่ายหนัง
และเจ้าของข้อมูลและเนื้อหาสาระอื่นๆ
ที่กำลังเป็นที่นิยมบางรายได้หันมาพัฒนาข้อมูลบริการเสริมสำหรับโทรศัพท์เคลื่อนที่และเป็นผู้ให้บริการเสริมสำหรับผู้ใช้โทรศัพท์เคลื่อนที่เอง
ทำให้จำนวนผู้ให้บริการเสริมมีเพิ่มมากขึ้น
การแข่งขันจึงรุนแรงมากขึ้นโดยเฉพาะอย่างยิ่งการแข่งขันในการด้านการพัฒนาสินค้าและบริการในรูปแบบใหม่ออกสู่ท้องตลาด
โดยผู้ให้บริการเสริมที่มีข้อมูลเป็นของตนเองและผู้ให้บริการเสริมที่เป็นผู้ให้บริการโทรศัพท์เคลื่อนที่เองมีข้อได้เปรียบในการแข่งขันจากการที่มีต้นทุนการให้บริการที่ต่ำกว่า
เนื่องจาก ผู้ให้บริการที่มีข้อมูลเป็นของตนเองไม่ต้องเสียค่าเช่าใช้สิทธิ์ข้อมูล
ในขณะที่ผู้ให้บริการเสริมที่เป็นผู้ให้บริการโทรศัพท์เคลื่อนที่ไม่ต้องแบ่งรายได้จากการให้บริการเสริมเป็นค่าท่อสำหรับการส่งข้อมูลผ่านระบบ
ต้นทุนการให้บริการจึงต่ำกว่าผู้ให้บริการเสริมรายอื่นที่ไม่มีข้อมูลเป็นของตนเองและไม่ได้เป็นผู้ให้บริการโทรศัพท์เคลื่อนที่เอง
นอกจากนี้การที่ผู้ให้บริการเสริมสำหรับโทรศัพท์เคลื่อนที่แต่ละรายมีการโฆษณาประชาสัมพันธ์สินค้าและบริการของตนผ่านสื่อต่างๆ
เป็นจำนวนมาก
จึงเป็นการยากสำหรับผู้ใช้โทรศัพท์เคลื่อนที่จะทราบถึงคุณภาพและจุดเด่นของสินค้าและบริการได้
(Low Product Differentiation)
จนกระทั่งผู้ใช้โทรศัพท์เคลื่อนที่ได้ดาวน์โหลดสินค้าและบริการ
สิ่งเหล่านี้อาจส่งผลกระทบต่อความสามารถในการแข่งขันของบริษัทได้

การที่บริษัทเจ้าของสิทธิ์และผู้ให้บริการโทรศัพท์เคลื่อนที่บางรายได้หันมาพัฒนาข้อมูลบริการเสริมสำหรับโทรศัพท์เคลื่อนที่และเป็นผู้ให้บริการเสริมสำหรับผู้ใช้โทรศัพท์เคลื่อนที่เอง
ทำให้ตลาดธุรกิจบริการเสริมสำหรับผู้ใช้โทรศัพท์เคลื่อนที่มีจำนวนผู้ให้บริการเสริมเพิ่มสูงขึ้น
ซึ่งผู้ให้บริการเสริมแต่ละรายมีนโยบายในการกำหนดอัตราค่าบริการที่แตกต่างกันออกไป
โดยบริการเสริมส่วนใหญ่มีราคาประมาณ 20 – 40 บาทต่อครั้ง ทั้งนี้
อัตราค่าบริการเสริมของผู้ให้บริการเสริมแต่ละรายที่แตกต่างกันออกไปเกิดจากการที่ผู้ให้บริการเสริมบางรายที่บริการเสริมของตนเองได้รับความนิยมจากผู้ใช้โทรศัพท์เคลื่อนที่เป็นจำนวนมากและผู้ให้บริการเสริมบางรายที่มีสามารถพัฒนาบริการเสริมใหม่ๆ
ที่สามารถใช้งานร่วมกับเทคโนโลยีของโทรศัพท์เคลื่อนที่รุ่นใหม่ๆ
มีการปรับเพิ่มราคาค่าบริการเสริมให้สูงกว่าผู้ให้บริการเสริมรายอื่น
แม้ว่าจะมีผู้ให้บริการเสริมบางรายที่มีนโยบายในการกำหนดอัตราค่าบริการต่ำกว่าผู้ให้บริการเสริมรายอื่น
แต่ก็ไม่มีการลดราคาลงมาเพื่อแย่งฐานลูกค้ากันระหว่างผู้ให้บริการเสริม
เนื่องจากพฤติกรรมของลูกค้าไม่ได้ตัดสินใจเลือกใช้บริการเสริมโดยพิจารณาจากอัตราค่าบริการเป็นหลัก
แต่เลือกใช้บริการเสริมเนื่องจากผู้ให้บริการเสริมรายนั้นๆ
มีรูปภาพและเสียงเพลงที่ตรงกับความต้องการใช้งานของผู้ใช้โทรศัพท์เคลื่อนที่
แม้ว่าผู้ใช้โทรศัพท์เคลื่อนที่จะต้องการเลือกใช้บริการกับผู้ให้บริการเสริมรายที่กำหนดราคาไว้ต่ำ
แต่ผู้ใช้โทรศัพท์เคลื่อนที่ก็อาจไม่สามารถหารูปภาพหรือเสียงเพลงที่ต้องการได้จากผู้ให้บริการเสริมที่กำหนดอัตราค่าบริการที่ถูกกว่าก็เป็นได้

ธุรกิจที่เกี่ยวกับการปรึกษาพัฒนาอสังหาริมทรัพย์

ความเสี่ยงจากสภาวะเศรษฐกิจและการเมือง

การพัฒนาอสังหาริมทรัพย์เป็นภาคธุรกิจที่ได้รับผลกระทบจากปัจจัยด้านเศรษฐกิจและการเมืองอย่างมาก
แนวทางการดำเนินธุรกิจของนักพัฒนาอสังหาริมทรัพย์ทั้งชาวไทยและต่างชาติมักจะผันแปรไปตามสภาวะเศรษฐกิจและการเมืองในประเทศและทั่วโลก
ซึ่งปัจจัยความเสี่ยงนี้เป็นปัจจัยที่อยู่นอกเหนือการควบคุมของบริษัท
โดยทั่วไปผู้ประกอบการและนักลงทุนมักจะมีการปรับแผนกลยุทธ์ให้เข้ากับสภาพทางเศรษฐกิจและการเมืองที่เปลี่ยนแปลงไปในขณะนั้นๆ
เมื่อสภาวะทางธุรกิจและการเมืองไม่เอื้ออำนวย
ธุรกิจที่ปรึกษาอสังหาริมทรัพย์และการลงทุนในอสังหาริมทรัพย์มักจะมีการชะลอตัว
แต่อย่างไรก็ตามบริษัทเชื่อมั่นว่ายังมีโอกาสในการลงทุนในลักษณะเฉพาะท่ามกลางสภาวะที่ไม่เอื้ออำนวยนี้
ซึ่งเป็นไปในทางเดียวกับกลยุทธ์ในการลงทุนของบริษัทโดย
บริษัทจะสรรหาโครงการที่มีลักษณะเฉพาะที่ให้โอกาสพิเศษในการลงทุนในสภาวะที่ไม่คล่องเช่นนี้
รายได้จากธุรกิจที่ปรึกษาอาจจะลดลงในช่วงที่สภาพเศรษฐกิจมีการชะลอตัวหรือปัญหาความขัดแย้งทางการเมืองเนื่องจากนักลงทุนอาจจะระงับการลงทุนชั่วคราว
แต่กระนั้นก็ตามบริษัทเชื่อว่าการลดลงของอัตราเติบโตทางธุรกิจจะเป็นเพียงภาวะชั่วคราวเท่านั้น
ในสภาพการณ์เช่นนี้ผู้พัฒนาอสังหาริมทรัพย์และนักลงทุนจะมีความระมัดระวังและจะใช้บริการที่ปรึกษาที่มีคุณภาพมากขึ้น
ดังนั้นด้วยความสามารถและความเชี่ยวชาญของบริษัท
จะทำให้เกิดสภาพการแข่งขันที่สูงขึ้นในสภาวะที่ไม่เอื้ออำนวยต่อการลงทุนนี้
ปัจจัยที่เสี่ยงยิ่งขึ้นต่อธุรกิจของบริษัท คือ การสรรหาบุคลากรทั้งในแง่ปริมาณและคุณภาพ
ซึ่งจะมีการกล่าวถึงในภายหลัง

ความเสี่ยงจากสภาวะตลาดอสังหาริมทรัพย์

เช่นเดียวกับปัจจัยทางเศรษฐกิจและการเมือง
ปัจจัยทางตลาดอสังหาริมทรัพย์มีผลกระทบต่อธุรกิจอสังหาริมทรัพย์โดยตรงทั้งในแง่การพัฒนาและการลงทุนต่างๆในอสังหาริมทรัพย์
อย่างไรก็ตามปัจจัยทางตลาดอสังหาริมทรัพย์จะมีผลกระทบเฉพาะกลุ่มและประเภทของโครงการที่แตกต่างกันไปภายในตลาดโดยรวมทั้งหมด
โดยจะเห็นได้จากเมื่อปีพ.ศ. 2547 และ 2548 หลังเกิดเหตุการณ์สึนามิในชายฝั่งทะเลอันดามัน
ภาคธุรกิจการท่องเที่ยวทางชายฝั่งตะวันออกของทะเลอันดามันได้รับผลกระทบอย่างมาก
ธุรกิจโรงแรมและที่พักอาศัยในบริเวณนั้นได้รับผลกระทบทางเศรษฐกิจอย่างเห็นได้ชัด
แต่ในทางกลับกัน
ธุรกิจในเกาะสมุยได้เติบโตขึ้นอย่างสูงและกลายเป็นที่รู้จักในหมู่นักท่องเที่ยวทั่วโลก
บริษัทเชื่อว่าตลาดอสังหาริมทรัพย์ในประเทศไทยมีความหลากหลายทั้งในด้านทางภูมิศาสตร์และประเภทของโครงการ
ในการให้บริการที่ปรึกษาบริษัทจะไม่ยึดติดกับประเภทของอสังหาริมทรัพย์
การดำเนินงานในภาคธุรกิจการโรงแรมและที่อยู่อาศัยจะแบ่งเป็นระดับต่างๆเพื่อรองรับกลุ่มลูกค้าที่แตกต่างกันไป
ส่วนการลงทุนหรือพัฒนาโครงการของบริษัท
จะต้องมีการศึกษาอย่างรอบคอบก่อนที่จะลงทุนในธุรกิจนั้นๆโดยใช้มาตรการต่างๆเพื่อเป็นการลดปัจจัยความเสี่ยง

ความเสี่ยงจากการแข่งขันและฐานลูกค้า

ถึงแม้ว่าจะมีบริษัทที่ปรึกษาอสังหาริมทรัพย์เป็นจำนวนมากในประเทศไทย
บริการที่ทางเราให้แก่ลูกค้านั้นแตกต่างและตรงตามความต้องการเฉพาะของลูกค้า
บริษัทที่ให้บริการส่วนใหญ่จะให้บริการในขั้นก่อนและหลังการพัฒนาโครงการ เช่น
บริษัทวิจัยการตลาดหรือบริษัทนายหน้า
และแม้ว่าบริษัทเราจะสามารถให้บริการเหล่านั้นได้เช่นเดียวกัน
บริษัทเรามุ่งเน้นไปที่ขั้นตอนระหว่างการพัฒนาโครงการ
บริการต่างๆของเราเริ่มตั้งแต่การตรวจสอบสถานะไปจนถึงการจัดการโครงการ
อีกมุมหนึ่งที่ควรพิจารณาในการให้บริการของบริษัท คือความลึกในการให้ข้อมูล ตัวอย่างเช่น
โดยทั่วไปบริษัทที่ปรึกษาจะให้บริการศึกษาความเป็นไปได้ในการลงทุนสำหรับลูกค้าที่ต้องการจะพัฒนาโครงการอสังหาริมทรัพย์
และข้อมูลที่บริษัทเหล่านั้นเสนอต่อลูกค้าก็เป็นเพียงผลการศึกษาว่ามีความเหมาะสมในการลงทุนหรือไม่
ในขณะที่บริษัทเราสามารถทำการศึกษาวิเคราะห์ที่ลึกไปกว่านั้น เช่น
การประเมินวิธีการต่างๆในการจัดการโครงสร้างทางการเงิน การใช้เงินทุน
รวมถึงแหล่งที่มาของเงินทุน ในด้านฐานลูกค้า
บริษัทวางแผนที่จะเจาะกลุ่มนักลงทุนต่างชาติซึ่งมีความต้องการเฉพาะตัว ในขณะเดียวกัน
บริษัทก็มิได้ละเลยลูกค้าภายในประเทศที่มีความต้องการในลักษณะนี้
นอกเหนือไปจากนี้กลุ่มผู้พัฒนาและนักลงทุนอสังหาริมทรัพย์ในประเทศมักจะมองหาผู้ร่วมธุรกิจ
ซึ่งบริษัทก็สามารถตอบสนองความต้องการของลูกค้ากลุ่มนี้ได้เช่นเดียวกัน

ความเสี่ยงทางทรัพยากรบุคคล

หนึ่งในปัจจัยสำคัญในการดำเนินงานของบริษัท คือ ทรัพยากรบุคคล
เนื่องจากการให้บริการของบริษัทต้องมาจากบุคลากรที่มีความรู้ความเชี่ยวชาญในด้านต่างๆเป็นสำคัญ
ที่ผ่านมาบริษัทประสบความสำเร็จในการสรรหาผู้ร่วมงานในตำแหน่งสำคัญทั้งชาวไทยและชาวต่างชาติที่มีความสามารถและประสบการณ์เฉพาะทาง
บริษัทเชื่อว่าในอนาคตอันใกล้เมื่อธุรกิจเติบโตขึ้น
บริษัทจะเป็นที่สนใจและดึงดูดผู้มีความสามารถทั้งชาวไทยและชาวต่างชาติมาเป็นส่วนหนึ่งของการดำเนินธุรกิจ
บริษัทมีการวางแผนด้านการบริหารทรัพยากรบุคคลเพื่อให้ได้เป็นหนึ่งในนายจ้างที่น่าพึงพอใจมากที่สุดในประเทศไทยโดยได้มีการจัดสวัสดิการและผลตอบแทนให้แก่พนักงานเพื่อให้พนักงานเกิดแรงจูงใจในการทำงานระยะยาว
และบริษัทมีแผนที่จะจัดการฝึกงานสำหรับนักศึกษาที่กำลังศึกษาอยู่ในภาคเรียนสุดท้ายและจะมาร่วมงานกับบริษัทเมื่อจบภาคการศึกษาเพื่อให้นักศึกษาได้มีโอกาสเรียนรู้ชีวิตการทำงานจริงก่อนจบการศึกษา
ซึ่งการนี้บริษัทจะได้รับผลดีในการที่จะสามารถคัดเลือกบุคลากรที่มีความสามารถโดดเด่นมาร่วมงานกับบริษัทต่อไป